als_Latn dik_Latn sag_Latn
ESE TË LETËRSISË SHQIPE
Autori: Ernest Koliqi
Botuesi: Botimet IDK
978-99956-750-2-8Faqe: 295
Kushdo që e hedh vështrimin nga skarpatet e Rozafatit, mbetet i shokuar nga pamja magjepsëse e maleve që rrethojnë në trajtë amfiteatri fushën ku vezullon pasqyra e madhe e liqenit e ku gjarpërojnë tre lumenjtë që lagin qytetin.
900 L
Libri mund të porositet nga çdo vend i botës. Transporti në Shqipëri është falas, përsa i përket vendeve të tjera, vlera e transportit ndryshon në vartësi të vendit. Vlerën e saktë të transportit e mësoni në momentin që mbyllni porosinë.
Përshkrimi
Detajet
Pjesë nga libri
Kushdo që e hedh vështrimin nga skarpatet e Rozafatit, mbetet i shokuar nga pamja magjepsëse e maleve që rrethojnë në trajtë amfiteatri fushën ku vezullon pasqyra e madhe e liqenit e ku gjarpërojnë tre lumenjtë që lagin qytetin. Shpatet e zhveshura të këtyre maleve, me thepimën e tyre të ashpër të shtyjnë të besosh se aty është kufiri përtej të cilit nuk ekziston më, as bota njerëzore, e as ajo bimore. Por Shqipëria e vërtetë fillon pikërisht përtej asaj barriere shkëmbore. Rreth pesë kilometra përnga verilindja e Shkodrës, ura e mrekullueshme e Mesit, një ndërtim i lashtë venecian, ndan dy botë. Duke u ngjitur luginave gjarpëruese që të çojnë nga Mesi në Drivasht (dikur qytet i begatë, me një kështjellë fortifikatash të rënda përgjatë lumit Kir, e sot një fshat i thjeshtë) e më pas, duke zbritur poshtë drejt Prekalit (porta e Dukagjinit) ke ndjesinë e çuditshme të ngjitjes, jo vetëm në hapësirë, por edhe në kohë.
Sot kanë ndryshuar mjaft gjëra, por rreth 1930-ës, duke përshkuar alpet shqiptare, e ndjeje veten të mbështjellë në një atmosferë mesjetare. Të dukej sikur jetoje në epoka historike të kahditëshme. Vetëm armët që ngjishnin malësorët, pushkë e pisqolla, të gjitha të modeleve të fundit, të bënin të kuptoje që, nëse jeta rridhte ende me ritmin e ngeshëm, aq të dashur për stërgjyshërit tanë, mjetet për të ndjellë vdekjen, për fat të keq, qenë përtërirë dhe funksiononin me efikasitetin e shpejtësinë më moderne.
Kaptuar urën prej pesë harqesh elegantë e të hijshëm të Mesit, udhëtari hyn në paramalësinë e maleve të lartë ku natyra fillon të ndryshojë pamje. Nuk të zë syri as shkurret, as shkëmbinj të zhveshur. Në lugina e luginëza të mbrojtura prej shqotës syri ngazëllehet kopshtesh të begatë dhe shpatesh të mbjellë me duhan. Shtëpitë mezi shihen mes harlisjes së gjelbërimit të pemishtes. Fiqtë dhe rrushtë e kësaj zone të quajtur “Ura e Shtrêjtë” janë me nam.
als_Latn sag_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn